
ΠΡΟΕΔΡΙΚΑ ΔΙΑΤΑΓΜΑΤΑ 

157. Περί ιδρύσεως Βρεφονηπιακών Σταθμών στην 
Πολεμική Αεροπορία. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Συμφωνίας 
Ελλάδος - Ρωσίας για την οικονομική, βιομηχανι¬ 


κή, τεχνολογική και επιστημονική συνεργασία». 

Αθήνα, 30.6.1993. 2 

Ανακοίνωση για τη θέση σε ισχύ της «Συμφωνίας 
Ελλάδος - Τουρκίας για την επιστημονική και τε¬ 
χνολογική συνεργασία». Αθήνα, 4.2.2000. 3 


Ανακοίνωση για τη θέση σε ισχύ του Μνημονίου Κα- 
τανοήσεως μεταξύ της Ελληνικής Δημοκρατίας 
και της Δημοκρατίας της Τ ουρκίας σχετικά με τη 
συνεργασία για την προστασία του περιβάλλο¬ 
ντος. 4 

Ανακοίνωση για τη θέση σε ισχύ της Συμφωνίας με¬ 
ταξύ της Κυβέρνησης της Ελληνικής Δημοκρα¬ 
τίας και της Οργανώσεως για την Απελευθέρω¬ 
ση της Παλαιστίνης για επιστημονική, εκπαιδευ¬ 
τική και πολιτιστική συνεργασία. Αθήνα, 


7.5.1999. 5 

Ανακοίνωση για τη θέση σε ισχύ της «Συμφωνίας 
Ελλάδος - Τουρκίας για συνεργασία στον τομέα 

του Τουρισμού». Άγκυρα, 20.1.2000. 6 

Ανακοίνωση για τη θέση σε ισχύ της «Κοινής Σύμ¬ 
βασης για την ασφάλεια της διαχείρισης ραδιε¬ 
νεργών αποβλήτων» Βιέννη, 5 Σεπτεμβρίου 

1997. 7 

Ανακοίνωση για τη θέση σε ισχύ της Συμφωνίας Ελ¬ 
λάδος - Τουρκίας για τη συνεργασία και αμοι¬ 
βαία συνδρομή μεταξύ των Τελωνειακών τους 

Διοικήσεων. Αθήνα, 4.2.2000. 8 

Ανακοίνωση για τη θέση σε ισχύ της εις το θέμα 
Συμφωνίας αεροπορικών μεταφορών Ελλάδος - 
Ν. Αφρικής. 9 


Ανακοίνωση για τη θέση σε ισχύ της Προξενικής Σύμ¬ 
βασης Ελλάδος - Ουζμπεκιστάν. Τασκένδη, 

2.3.1999. 10 

Ανακοίνωση για τη θέση σε ισχύ της Συμφωνίας Ελ¬ 
λάδος - Ρωσίας περί συνεργασίας στους τομείς 
των Ταχυδρομείων και των Τηλεπικοινωνιών. 
Αθήνα, 29.7.1999. 11 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 157 
Περί ιδρύσεως Βρεφονηπιακών Σταθμών στην Πολε¬ 
μική Αεροπορία. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 12 παράγραφος 2 εδά¬ 
φιο δ’, 15 παράγραφος 1,16 και 17 παράγραφος 1 του 
Ν. 2082/1992 (ΦΕΚ 158 τ. Α71992), «Περί Αναδιοργά¬ 
νωσης της Κοινωνικής Πρόνοιας και καθιέρωση νέων 
θεσμών Κοινωνικής Προστασίας». 

2. Τις διατάξεις του άρθρου 29Α του Ν. 1558/1985 
(ΦΕΚ 137 τ. Α'/1985), όπως προστέθηκε με το άρθρο 
27 του Νόμου 2081/1992 (ΦΕΚ 154 τ. Α /1992) καιαντι- 
καταστάθηκε από το άρθρο 1 του Ν. 2469/97 (ΦΕΚ 38 
τ Α'/1997) και το γεγονός ότι από το παρόν δεν προκα- 
λείται δαπάνη εις βάρος του Κρατικού Προϋπολογι¬ 
σμού. 

3. Την αριθμ. ΔΙΔΚ/Φ. 1/2/11187/12.5.2000 κοινή από¬ 
φαση του Πρωθυπουργού και της Υπουργού Εσωτερι¬ 
κών, Δημ. Διοίκησης και Αποκέντρωσης για την ανάθε¬ 
ση αρμοδιοτήτων στους Υφυπουργούς Εσωτερικών, 
Δημ. Διοίκησης και Αποκέντρωσης Λ. Τζανή και Κων/νο 
Κάίσερλή (ΦΕΚ 630 τ. Β72000). 

4. Την αριθμ. 1039386/441/Α0006/21.4.2000 (ΦΕΚ 
571 τΒ’ /2000) απόφαση του Πρωθυπουργού και του 

Υπουργού Οικονομικών Περί «Ανάθεσης αρμοδιοτή¬ 
των Υπουργού Οικονομικών στους Υφυπουργούς Οι¬ 
κονομικών». 

5. Την αριθμ. 2850/18.4.2000 απόφαση του Πρωθυ¬ 
πουργού καιτου Υπουργού Υγείας και Πρόνοιας «Ανά¬ 
θεση αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη και Δημήτριο Θάνο (ΦΕΚ 
565 τ. Β72000)». 

6. Την αριθμ. 90/19.4.99 απόφαση του Ανωτάτου Αε¬ 
ροπορικού Συμβουλίου. 

7. Την αριθμ. 492/21.11.2000 γνωμοδότηση του Ε' 
Τμήματος του Συμβουλίου της Επικράτειας με πρότα¬ 
ση του Υπουργού Εθνικής Άμυνας και των Υφυπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομικών και Υγείας και Πρόνοιας, αποφασί¬ 
ζουμε: 

ΑΡΘΡΟ 1 
Ίδρυση Σταθμών 

Στο Γενικό Επιτελείο Αεροπορίας είναι δυνατή η 
ίδρυση και λειτουργία Βρεφονηπιακών Σταθμών, για 
την διευκόλυνση των εργαζομένων με οικογενειακές 
υποχρεώσεις, κατόπιν χορηγήσεως αδείας από τον οι¬ 
κείο Νομάρχη, σύμφωνα με τις ισχύουσες διατάξεις. 

ΑΡΘΡΟ 2 
Σκοπός 

Σκοπός των σταθμών αυτών είναι, η παροχή ημερή¬ 
σιας φροντίδας και διατροφής, η δημιουργική απα¬ 
σχόληση, η φύλαξη καιη ψυχαγωγία υγιών παιδιών νη¬ 
πίων και βρεφών και η ανάλογη για την ηλικία τους δια¬ 
παιδαγώγηση, καθώς και η πολύπλευρη νοητική, 
συναισθηματική, κοινωνική, και ψυχοσωματική ανά¬ 
πτυξη αυτών, την οποία δεν μπορούν να έχουν στο οι¬ 
κογενειακό τους περιβάλλον, λόγω απασχόλησης των 
εργαζομένων στην Πολεμική Αεροπορία γονέων τους 
ή λόγω άλλων κοινωνικών αιτιών. 

ΑΡΘΡΟ 3 
Εγγραφή Παιδιών 

Στους Βρεφονηπιακούς Σταθμούς του άρθρου 1 του 
παρόντος, που χωρίζονται σε τρία τμήματα, γίνονται 
δεκτά παιδιά ηλικίας από έξι (6) μηνών μέχρι την ηλικία 
εγγραφής τους στο Δημοτικό Σχολείο. 

ΑΡΘΡΟ 4 

Οργάνωση - Διάρθρωση Σταθμών 

1. Οι κατά το άρθρο 1 ιδρυόμενοι σταθμοί αποτελούν 
Υπηρεσίες της Πολεμικής Αεροπορίας που υπάγονται, 
οργανώνονται και λειτουργούν σύμφωνα με τα πρότυ¬ 
πα οργάνωσης και λειτουργίαςτωνΥπηρεσιώντης Πο¬ 
λεμικής Αεροπορίας και ακολουθούν τους όρους της 
κατά νόμο αδείας που έχει εκδοθεί για την ίδρυσή 
τους. 

2. Στους Σταθμούς δύνανται να λειτουργούν τρία 


τμήματα, στα οποία γίνονται δεκτά παιδιά, ως ακολού¬ 
θως: 

α. Βρεφικό Τμήμα ηλικίας από 6 μηνών μέχρι 1 '/ζ 
ετών. 

β. Βρεφικό Τμήμα ηλικίας από 1 '/ζ ετών μέχρι 2 '/ζ 
ετών 

γ. Νηπιακό Τμήμα ηλικίας από 2 '/ζ ετών μέχρι την 
ηλικία εγγραφής τους στο Δημοτικό Σχολείο. 

3. Κάθε Τμήμα δύναται να περιλαμβάνει περισσότε¬ 
ρες της μίας τάξεις, ανάλογα με τον αριθμό των εξυ- 
πηρετουμένων παιδιών (νηπίων και βρεφών), κατά τα 
οριζόμενα στο άρθρο 6 του παρόντος. 

4. Η σύσταση Τμημάτων και τάξεων γίνεται κατά την 
διαδικασία που ορίζει ο Κανονισμός Οργάνωσης και 
Λειτουργίας των Σταθμών. 

ΑΡΘΡΟ 5 

Διοικητική Υπαγωγή 

Η υπαγωγή των Σταθμών και το επίπεδο διοίκησης 
καθορίζεται στην κατά το άρθρο 1 απόφαση ίδρυσης 
του Σταθμού. 

ΑΡΘΡΟ 6 

Αριθμός εξυπηρετουμένων βρεφών και νηπίων 

ανά Τάξη. 

Τάξη Τμήματος δεν δύναται να συσταθεί ή να λει¬ 
τουργήσει εξυπηρετούσα μεγαλύτερο αριθμό παιδιών 
του κατωτέρω προσδιοριζόμενου αριθμού, δηλαδή: 

α. Τάξη βρεφών, μέχρι 12 βρέφη, εφ'όσον εκτός του 
Υπευθύνου Τάξεως έχει ορισθεί και βοηθός στα καθή- 
κοντάτου, άλλως μέχρι 8 βρέφη. 

β. Τάξη νηπίων, μέχρι 35 νήπια, εφ' όσον εκτός του 
Υπευθύνου Τάξεως έχει ορισθεί και βοηθός στα καθή- 
κοντάτου, άλλως μέχρι 25 νήπια. 

ΑΡΘΡΟ 7 

Διοίκηση υπηρεσιών των Σταθμών 

1. Διευθυντής του Σταθμού είναι Αξιωματικός Νοση¬ 
λευτικής. 

2. Σε κάθε Τμήμα προΐσταται ως Τμηματάρχης Αξιω¬ 
ματικός Νοσηλευτικής (Ν), που καλύπτει ανάλογα με 
το Τ μήμα που προΐσταται τις προβλεπόμενες στην κεί¬ 
μενη νομοθεσία προϋποθέσεις ή υπάλληλοι των Κλά¬ 
δων ΠΕ Κοινωνικών Επιστημών (Νηπιαγωγών) ή ΤΕ 
Υγείας - Πρόνοιας (Βρεφονηπιοκόμων), τοποθετούμε¬ 
νοι σύμφωνα με την ισχύουσα νομοθεσία. 

3. Ως Υπεύθυνος Τάξης ή βοηθός αυτού ορίζεται 
Στρατιωτικό Προσωπικό αναλογών προσόντων, που 
καλύπτει τις προβλεπόμενες από την κείμενη νομοθε¬ 
σία προϋποθέσεις ανάλογα με το Τμήμα στο οποίο 
υπάγεται η Τάξη ή προσωπικό διατιθέμενο από το 
Υπουργείο Υγείας και Πρόνοιας. 

4. Ο Τ μηματάρχης Τ μήματος δύναται να ορίζεται και 
ως Υπεύθυνος υπαγόμενης σε αυτόν Τάξης. 

ΑΡΘΡΟ 8 

Αναλογία Προσωπικού - Παιδιών - 
Προσόντα Προσωπικού 

1. Για τα βρεφικά τμήματα και για κάθε τάξη αυτών 
απαιτούνται: 

α. Ένας Βρεφοκόμος ανά 8 βρέφη με τα πιο κάτω 
προσόντα: 

Στον εισαγωγικό βαθμό προσόν διορισμού ορίζεται 
το ομώνυμο ή αντίστοιχο, Πτυχίο ή δίπλωμα Τ.Ε.Ι. τμη¬ 
μάτων Βρεφονηπιοκομίας ή ισότιμο Ανώτερων Σχολών 
Νηπιοβρεφοκόμων της ημεδαπής ή άλλων ισότιμων 
τίτλων της ημεδαπής ή αλλοδαπής αντίστοιχης ειδικό¬ 
τητας. 

β. Ένας Βοηθός Βρεφοκόμου: 

(1) Στον εισαγωγικό βαθμό προσόν διορισμού ορίζε¬ 
ται το ομώνυμο ή αντίστοιχο, ή συναφές Πτυχίο Ενιαί¬ 
ου Πολυκλαδικού Λυκείου του τμήματος ειδίκευσης 
του κλάδου Κοινωνικής Πρόνοιας ή Τεχνικού Επαγ¬ 
γελματικού Λυ κείου του τομέα Κοινωνικών Υπη ρεσιών, 
Τμήματος Βοηθών Βρεφοκόμων Παιδοκόμων ή δίπλω¬ 
μα Επαγγελματικής Κατάρτισης ΙΈ.Κ. ειδικότητας 
βρεφονηπιοκομίας διετούς τουλάχιστον φοίτησης ή 
άλλος ισότιμος τίτλος σχολικής μονάδας της ημεδα¬ 
πής ή αλλοδαπής αντίστοιχης ειδικότητας. 

(2) Ο Βοηθός Βρεφοκόμου μπορεί να προσλαμβάνε¬ 
ται στην περίπτωση που ο αριθμός των βρεφών υπερ¬ 
βαίνει μέχρι 4 βρέφη την αναλογία που ορίζεται στην 
παράγραφο 1, υποπαράγραφο α του παρόντος άρ¬ 
θρου. 

γ. Μία υπάλληλος καθαριότητας - βοηθητικών εργα¬ 
σιών για κάθε βρεφικό τμήμα 15 βρεφών, με τα πιο κά¬ 
τω προσόντα: 

Στον εισαγωγικό βαθμό προσόν διορισμού ορίζεται 
Απολυτήριος τίτλος Υποχρεωτικής Εκπαίδευσης 
(Απολυτήριο Τριταξίου Γυμνασίου ή για όσους έχουν 
αποφοιτήσει μέχρι και το 1980 απολυτήριο Δημοτικού 
Σχολείου) ή Απολυτήριος τίτλος κατώτερης σχολής 
Ν.Δ. 580/70. 

δ. Μία μαγείρισσα (μάγειρας) μετά πιο κάτω προσό¬ 
ντα: 

Στον εισαγωγικό βαθμό προσόν διορισμού ορίζεται 
Πτυχίο Μαγειρικής Τέχνης, Τεχνικής Επαγγελματικής 
Σχολής Τουριστικών Επαγγελμάτων ή άλλος ισότιμος 
τίτλος Σχολικής Μονάδας της ημεδαπής ή αλλοδαπής 
αντίστοιχης ειδικότητας. Σε περίπτωση που δεν είναι 
δυνατή η πλήρωση των θέσεων από υποψηφίους μετά 
προσόντα της προηγούμενης παραγράφου, επιτρέπε¬ 
ται ο διορισμός με προσόν απολυτήριο τίτλο αναγνω¬ 
ρισμένης κατώτερης σχολής αντίστοιχης ειδικότητας. 
Σε περίπτωση που δεν καθίσταται δυνατή η πλήρωση 
των θέσεων ούτε από υποψηφίους μετά προαναφερό- 
μενα προσόντα επιτρέπεται ο διορισμός με τριετή του¬ 
λάχιστον αντίστοιχη εμπειρία. Στην περίπτωση αυτή ο 
υποψήφιος θα πρέπει να έχει απολυτήριο τίτλο τουλά¬ 


χιστον Υποχρεωτικής Εκπαίδευσης (Απολυτήριο Τρι¬ 
ταξίου Γ υμνασίου ή για όσους έχουν αποφοιτήσει μέ¬ 
χρι και το 1980 απολυτήριο Δημοτικού Σχολείου). 

2. Γιατονηπιακότμήμα και για κάθε τάξη αυτού απαι¬ 
τούνται: 

α. Ένας Νηπιαγωγός ανά 25 νήπια με τα πιο κάτω 
προσόντα: 

Στον εισαγωγικό βαθμό προσόν διορισμού ορίζεται 
το ομώνυμο πτυχίο ή δίπλωμα ΑΕΙ της ημεδαπής του 
Παιδαγωγικού Τμήματος κατεύθυνσης Νηπιαγωγών ή 
ισότιμων αντίστοιχης ειδικότητας σχολών της αλλοδα¬ 
πής ή πτυχίο ή δίπλωμα Τ.Ε.Ι τμημάτων βρεφονηπιο¬ 
κομίας ή ισότιμο Ανωτέρων Σχολών Νηπιοβρεφοκό¬ 
μων της ημεδαπής ή άλλων ισοτίμων τίτλων της ημε¬ 
δαπής ή αλλοδαπής αντίστοιχης ειδικότητας. 

β. Ένας Βοηθός Νηπιαγωγού κάτοχος: 

(1) Στον εισαγωγικό βαθμό προσόν διορισμού ορίζε¬ 
ται το ομώνυμο ή αντίστοιχο, ή συναφές Πτυχίο Ενιαί¬ 
ου Πολυκλαδικού Λυκείου του τμήματος ειδίκευσης 
του κλάδου Κοινωνικής Πρόνοιας ή Τεχνικού Επαγ¬ 
γελματικού Λυ κείου του τομέα Κοινωνικών Υπη ρεσιών, 
Τμήματος Βοηθών Βρεφοκόμων Παιδοκόμων ή δίπλω¬ 
μα Επαγγελματικής Κατάρτισης ΙΕΚ ειδικότητας βρε¬ 
φονηπιοκομίας διετούς τουλάχιστον φοίτησης ή άλ¬ 
λος ισότιμος τίτλος σχολικής μονάδαςτης ημεδαπής ή 
αλλοδαπής αντίστοιχης ειδικότητας. 

(2) Ο Βοηθός Νηπιαγωγού μπορεί να προσλαμβάνε¬ 
ται στην περίπτωση που ο αριθμός των νηπίων υπερ¬ 
βαίνει μέχρι 10 νήπια την αναλογία που ορίζεται στην 
παράγραφο 2, υποπαράγραφο α του παρόντος άρ¬ 
θρου. 

γ. Μία υπάλληλος καθαριότητας - βοηθητικών εργα¬ 
σιών για κάθε νηπιακό τμήμα 25 νηπίων, με τα πιο κάτω 
προσόντα: 

Στον εισαγωγικό βαθμό προσόν διορισμού ορίζεται 
Απολυτήριος τίτλος Υποχρεωτικής Εκπαίδευσης 
(Απολυτήριο Τριταξίου Γυμνασίου ή για όσους έχουν 
αποφοιτήσει μέχρι και το 1980 απολυτήριο Δημοτικού 
Σχολείου) ή Απολυτήριος τίτλος κατώτερης σχολής 
Ν.Δ. 580/70. 

δ. Μία μαγείρισσα (μάγειρας) με τα πιο κάτω προσό¬ 
ντα: 

Στον εισαγωγικό βαθμό προσόν διορισμού ορίζεται 
Πτυχίο Μαγειρικής Τέχνης, Τεχνικής Επαγγελματικής 
Σχολής Τουριστικών Επαγγελμάτων ή άλλος ισότιμος 
τίτλος Σχολικής Μονάδας της ημεδαπής ή αλλοδαπής 
αντίστοιχης ειδικότητας. Σε περίπτωση που δεν είναι 
δυνατή η πλήρωση των θέσεων από υποψηφίους μετά 
προσόντα της προηγούμενης παραγράφου, επιτρέπε¬ 
ται ο διορισμός με προσόν απολυτήριο τίτλο αναγνω¬ 
ρισμένης κατώτερης σχολής αντίστοιχης ειδικότητας. 
Σε περίπτωση που δεν καθίσταται δυνατή η πλήρωση 
των θέσεων ούτε από υποψηφίους μετά προαναφερό- 
μενα προσόντα επιτρέπεται ο διορισμός μετριετή του- 

λάχιστον αντίστοιχη εμπειρία. Στην περίπτωση αυτή ο 
υποψήφιος θα πρέπει να έχει απολυτήριο τίτλο τουλά¬ 
χιστον Υποχρεωτικής Εκπαίδευσης (Απολυτήριο Τρι¬ 
ταξίου Γυμνασίου ή για όσους έχουν αποφοιτήσει μέ¬ 
χρι και το 1980 απολυτήριο Δημοτικού Σχολείου). 

ε. Ένας στρατιωτικός γιατρός, κατά προτίμηση Παι¬ 
δίατρος και σε περίπτωση αδυναμίας Παθολόγος, ορι¬ 
ζόμενος από τη Διεύθυνση Υγειονομικού του Γενικού 
Επιτελείου Αεροπορίας, για την εξυπηρέτηση όλων 
των τμημάτων. 

3. Ως Διευθυντής του Σταθμού τοποθετείται Αξιωμα¬ 
τικός της Στρατιωτικής Σχολής Αξιωματικών Νοσηλευ¬ 
τικής (ΣΑΝ). 

4. Οι αρμοδιότητες και τα καθήκοντα του Διευθυντή 
του Σταθμού, των Προϊσταμένων Τμημάτων και των 
Λοιπών εργαζομένων στο Σταθμό καθορίζονται στον 
Κανονισμό Οργάνωσης και Λειτουργίας των Σταθμών. 

ΑΡΘΡΟ 9 
Πόροι - Περιουσία 

1. Οι διατάξεις που ισχύουν για τις στρατιωτικές Μο¬ 
νάδες και Υπηρεσίες επί οικονομικών και περιουσια¬ 
κών θεμάτων του Κλάδου εφαρμόζονται και για τους 
Σταθμούς. 

2. Η χρηματοδότηση των δαπανών λειτουργίας των 
Σταθμών θα γίνεται από τον Προϋπολογισμό της Πο¬ 
λεμικής Αεροπορίας και από τους χρήστες των Υπηρε¬ 
σιών 

3. Οι Σταθμοί δύνανται να δέχονται δωρεές και ευερ¬ 
γετήματα, που έχουν ως σκοπό την βελτίωση της λει¬ 
τουργίας των Σταθμών. 

4. Οι λεπτομέρειες επί διαχειριστικών και λοιπών λο¬ 
γιστικών θεμάτων ρυθμίζονται με τον Κανονισμό Ορ¬ 
γάνωσης και Λειτουργίας των Σταθμών. 

ΑΡΘΡΟ 10 

Δυναμικότητα των Σταθμών και Επωνυμία 

1. Με απόφαση του Αρχηγού του Γενικού Επιτελείου 
Αεροπορίας δύναται να καθορίζεται αναλογία εξυπη¬ 
ρέτησης μεταξύ του στρατιωτικού και πολιτικού προ¬ 
σωπικού. 

2. Με διαταγή του Αρχηγού του Γενικού Επιτελείου 
Αεροπορίας, που δύναται να μεταβιβάσει σε κατώτερα 
κλιμάκια την αρμοδιότητα αυτή, δύνανται να καθορί¬ 
ζονται οι Μονάδες και οι Υπηρεσίες το στρατιωτικό και 
πολιτικό προσωπικό των οποίων θα εξυπηρετούνται 
από συγκεκριμένο Σταθμό. 

3. Οι Σταθμοί φέρουν τίτλο που καθορίζεται στη δια¬ 
ταγή ίδρυσης των. 

ΑΡΘΡΟ 11 

Η έναρξη λειτουργίας των βρεφονηπιακών Σταθμών 
του άρθρου 1 ορίζεται, κάθε φορά, με απόφαση του 
Υπουργού Εθνικής Άμυνας, ύστερα από πρόταση του 
Αρχηγού του Γενικού Επιτελείου Αεροπορίας. 


ΑΡΘΡΟ 12 

Εξειδικευμένες κοινωνικές φροντίδες 
Οι εξειδικευμένες κοινωνικές φροντίδες που παρέ¬ 
χονται στα βρέφη και νήπια καθορίζονται στον Κανονι¬ 
σμό Οργάνωσης και Λειτουργίας των Σταθμών. 

ΑΡΘΡΟ 13 

Ισχύς Προεδρικού Διατάγματος 
Το παρόν Προεδρικό Διάταγμα ισχύει από της δημο- 
σιεύσεώς του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 20 Ιουνίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

ΛΕΩΝΙΔΑΣ ΤΖΑΝΗΣ ΑΠΟΣΤ. ΑΘ. ΤΣΟΧΑΤΖΟΠΟΥΛΟΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΔΗΜΗΤΡΙΟΣ ΘΑΝΟΣ 

-♦- 

ΑΝΑΚΟΙΝΩΣΕΙΣ 

Αοιθ. Φ.0544/23/ΑΣ 421/Μ. 4259 (2) 

Ανακοίνωση για τη θέση σε ισχύ της «Συμφωνίας Ελ¬ 
λάδος- Ρωσίαςγιατηνοικονομική, βιομηχανική,τε¬ 
χνολογική και επιστημονική συνεργασία». Αθήνα, 
30.6.1993 

Ο ΥΠΟΥΡΓΟΣ ΕΞΩΤΕΡΙΚΩΝ 

Τ ο Υπουργείο Εξωτερικών ανακοινώνει ότι η Συμφω¬ 
νία μεταξύ της Κυβερνήσεως της Ελληνικής Δημοκρα¬ 
τίας και της Κυβερνήσεως της Ρωσικής Ομοσπονδίας 
για την οικονομική, βιομηχανική, τεχνολογική και επι¬ 
στημονική συνεργασία που υπογράφηκε στην Αθήνα 
στις 30 Ιουνίου 1993 και κυρώθηκε με τον υπ'αριθ. 
2249/1994 Νόμο που δημοσιεύθηκε στο υπ’ αριθ. 187 
Φύλλο της Εφημερίδος της Κυβερνήσεως τεύχος Α’ 
της 10 Νοεμβρίου 1994 τέθηκε σε ισχύ, σύμφωνα με τη 
διάταξη του άρθρου 13 αυτής την 5η Ιανουάριου 1995. 

Αθήνα, 6 Ιουνίου 2001 
Με εντολή Υπουργού 
Ο Προϊστάμενος της ΕΝΥ 
Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 

-♦- 

Αοιθ. Φ.0544/9/ΑΣ 387/Μ. 5089 (3) 

Ανακοίνωση για τη θέση σε ισχύ της «Συμφωνίας Ελ¬ 
λάδος - Τουρκίας για την επιστημονική και τεχνολο¬ 
γική συνεργασία». Αθήνα, 4.2.2000. 

Ο ΥΠΟΥΡΓΟΣ ΕΞΩΤΕΡΙΚΩΝ 

Τ ο Υπουργείο Εξωτερικών ανακοινώνει ότι η Συμφωνία 

μεταξύ της Ελληνικής Δημοκρατίας και της Δημοκρα¬ 
τίας της Τουρκίας για την επιστημονική και τεχνολογική 
συνεργασία που υπογράφηκε στην Αθήνα στις 4 Φε¬ 
βρουάριου 2000 και κυρώθηκε με τον υπ’αριθ. 
2896/2001 Νόμο που δημοσιεύθηκε στο υπ’αριθ. 68 Φύλ¬ 
λο της Εφημερίδος της Κυβερνήσεως τεύχος Α' της 6 
Απριλίου 2001, τέθηκε σε ισχύ σύμφωνα με τη διάταξη 
του άρθρου 8 παράγραφος 1 αυτής την 4 Μάίου 2001. 

Αθήνα, 14 Ιουνίου 2001 

Με εντολή Υπουργού 
Ο Προϊστάμενος της ΕΝΥ 
Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 
-♦- 

Αοιθ. Φ.0544/15/ΑΣ 461/Μ. 5085 (4) 

Ανακοίνωση για τη θέση σε ισχύ του Μνημονίου Κατα- 
νοήσεως μεταξύ της Ελληνικής Δημοκρατίας και 
της Δημοκρατίας της Τουρκίας σχετικά με τη συ¬ 
νεργασία για την προστασία του περιβάλλοντος. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι το Μνη¬ 
μόνιο Κατανοήσεως μεταξύ της Ελληνικής Δημοκρα¬ 
τίας και της Δημοκρατίας της Τουρκίας σχετικά με τη 
συνεργασία για την προστασία του περιβάλλοντος 
που υπογράφηκε στην Αγκυρα στις 20 Ιανουάριου 

2000, και κυρώθηκε με τον υπ’αριθ. 2902/2001 Νόμο 
που δημοσιεύθηκε στο υπ’αριθ. 77 Φύλλο της Εφημε¬ 
ρίδος της Κυβερνήσεως τεύχος Α’ στις 12 Απριλίου 

2001, θα τεθεί σε ισχύ σύμφωνα με τη διάταξη του άρ¬ 
θρου 9 αυτού, την 30 Ιουνίου 2001. 

Αθήνα, 14 Ιουνίου 2001 

Με εντολή Υπουργού 
Ο Προϊστάμενος της ΕΝΥ 
Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 
-♦- 

Αοιθ. Φ.0544/17/ΑΣ 455/Μ. 4995 (5) 

Ανακοίνωση για τη θέση σε ισχύ της Συμφωνίας μετα¬ 
ξύ της Κυβέρνησης της Ελληνικής Δημοκρατίας και 
της Οργανώσεως για την Απελευθέρωση της Πα¬ 
λαιστίνης για επιστημονική, εκπαιδευτική και πολι¬ 
τιστική συνεργασία. Αθήνα, 7.5.1999. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφω¬ 
νία μεταξύ της Κυβέρνησης της Ελληνικής Δημοκρα¬ 
τίας και της Οργανώσεως για την απελευθέρωση της 
Παλαιστίνης για επιστημονική, εκπαιδευτική και πολι¬ 
τιστική συνεργασία που υπογράφηκε στην Αθήνα στις 
7 Μάίου 1999 και κυρώθηκε με τον υπ’ αριθ. 2894/2001 
Νόμο που δημοσιεύθηκε στο υπ’ αριθ. 55 Φύλλο της 
Εφημερίδος της Κυβερνήσεως τεύχος Α' της 21 Μαρ¬ 


τίου 2001, τέθηκε σε ισχύ σύμφωνα με τη διάταξη του 
άρθρου 25 αυτής, την 19ην Απριλίου 2001. 

Αθήνα, 13 Ιουνίου 2001 
Με εντολή Υπουργού 
Ο Προϊστάμενος της ΕΝΥ 
Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 

-♦- 

Αοιθ. Φ.0544/11/ΑΣ 386/Μ.5086 (6) 

Ανακοίνωση για τη θέση σε ισχύ της «Συμφωνίας Ελ¬ 
λάδος - Τουρκίας για συνεργασία στον τομέα του 
Τουρισμού». Άγκυρα, 20.1.2000. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφω¬ 
νία μεταξύ της Ελληνικής Δημοκρατίας και της Δημο¬ 
κρατίας της Τουρκίας για συνεργασία στον τομέα του 
Τουρισμού που υπογράφηκε στην Άγκυρα στις 20 Ια¬ 
νουάριου 2000 και κυρώθηκε με τον υπ’ αριθ. 
2897/2001 Νόμο που δημοσιεύθηκε στο υπ’ αριθ. 69 
Φύλλο της Εφημερίδος της Κυβερνήσεως τεύχος Α' 
της 6. 4. 2001, τέθηκε σε ισχύ σύμφωνα με τη διάταξη 
του άρθρου 12 αυτής, την 4 Μάίου 2001. 

Αθήνα, 13 Ιουνίου 2001 
Με εντολή Υπουργού 
Ο Προϊστάμενος της ΕΝΥ 
Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 

-♦- 

Αριθ. Φ.0546/24/ΑΣ 435/Μ. 4848 (7) 

Ανακοίνωση για τη θέση σε ισχύ της «Κοινής Σύμβασης 
για την ασφάλεια της διαχείρισης ραδιενεργών 
αποβλήτων» Βιέννη, 5 Σεπτεμβρίου 1997. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι στις 18 
Ιουλίου 2000 έλαβε χώρα στη Βιέννη, η κατάθεση στη 
θεματοφύλακα Γραμματείατου Διεθνούς Οργανισμού 
Ατομικής Ενέργειας (Δ.Ο.Α.Ε.) του εγγράφου επικυρώ- 
σεως από τη χώρα μας της Κοινής Σύμβασης για την 
ασφάλεια της διαχείρισης ραδιενεργών αποβλήτων 
που υπογράφηκε στη Βιέννη στις 5 Σεπτεμβρίου 1997 
και κυρώθηκε από τη Χώρα μας με τον υπ’ αριθ. 
2824/2000 Νόμο που δημοσιεύθηκε στο υπ’αριθ. 90 
Φύλλο της Εφημερίδος της Κυβερνήσεως τεύχος Α’ 
της 16 Μαρτίου 2000, η οποία σύμφωνα με τη διάταξη 
του άρθρου 40 παράγραφος 1 αυτής θα τεθεί σε ισχύ 
διεθνώς καιωςπροςτη χώρα μας την 18η Ιουνίου 2001. 

Αθήνα, 7 Ιουνίου 2001 

Με εντολή Υπουργού 
Ο Προϊστάμενος της ΕΝΥ 
Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 




2114 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αοιθ. Φ.0544/6/ΑΣ 383/Μ. 5091 (8) 

Ανακοίνωση για τη θέση σε ισχύ της Συμφωνίας Ελλά¬ 
δος - Τουρκίας για τη συνεργασία και αμοιβαία συν¬ 
δρομή μεταξύ των Τελωνειακών τους Διοικήσεων. 
Αθήνα, 4.2.2000. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφω¬ 
νία μεταξύ της Ελληνικής Δημοκρατίας και της Δημο¬ 
κρατίας της Τουρκίας για τη συνεργασία και αμοιβαία 
συνδρομή μεταξύ των Τελωνειακών τους Διοικήσεων 
που υπογράφηκε στην Αθήνα στις 4 Φεβρουάριου 
2000 και κυρώθηκε με τον υπ’ αριθ. 2895/2001 νόμο 
που δημοσιεύθηκε στο υπ’ αριθ. 62 Φύλλο της Εφημε- 
ρίδος της Κυβερνήσεως τεύχος Α' της 30 Μαρτίου 
2001, τέθηκε σε ισχύ, σύμφωνα με τη διάταξη του άρ¬ 
θρου 16 αυτής, την 3η Ιουνίου 2001. 

Αθήνα, 13 Ιουνίου 2001 

Με εντολή Υπουργού 
Ο Προϊστάμενος της ΕΝΥ 
Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 

-Φ- 

Αριθ. Φ.0544/8/ΑΣ 448/Μ. 4925 (9) 

Ανακοίνωση για τη θέση σε ισχύ της εις το θέμα Συμ¬ 
φωνίας αεροπορικών μεταφορών Ελλάδος - Ν. 
Αφρικής. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφω¬ 
νία αεροπορικών μεταφορών μεταξύ της Κυβέρνησης 
της Ελληνικής Δημοκρατίας και της Κυβέρνησης της 
Δημοκρατίας της Νότιας Αφρικής που υπογράφηκε 
στην Πρετόρια στις 19 Νοεμβρίου 1998 και κυρώθηκε 
με τον υπ’αριθ. 2797/2000 Νόμο που δημοσιεύθηκε 
στο υπ’ αριθ. 37 Φύλλο της Εφημερίδος της Κυβερνή¬ 
σεως τεύχος Α’ της 25 Φεβρουάριου 2000, τέθηκε σε 
ισχύ σύμφωνα με τη διάταξη του άρθρου 22 αυτής, την 
23 Μάίου 2001. 

Αθήνα, 12 Ιουνίου 2001 

Με εντολή Υπουργού 
Ο Προϊστάμενος της ΕΝΥ 
Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 


Αοιθ. Φ.0544/14/ΑΣ 437/Μ. 4956 (10) 

Ανακοίνωση για τη θέση σε ισχύ της Προξενικής Σύμβα¬ 
σης Ελλάδος - Ουζμπεκιστάν. Τασκένδη, 2.3.1999. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι στις 29 
Μάίου 2001 έλαβε χώρα στη Τασκένδη η αμοιβαία 
ανταλλαγή των εγγράφων επικυρώσεως της Προξενι¬ 
κής Σύμβασης μεταξύ της Ελληνικής Δημοκρατίας και 
της Δημοκρατίας του Ουζμπεκιστάν που υπογράφηκε 
στη Τασκένδη στις 2 Μαρτίου 1999 και κυρώθηκε με 
τον υπ’αριθ. 2795/2000 Νόμο που δημοσιεύθηκε στο 
υπ’ αριθ. 35 Φύλλο Εφημερίδοςτης Κυβερνήσεως τεύ¬ 
χος Α'της 25. 2.2000 και η οποία θα τεθεί σε ισχύ, σύμ¬ 
φωνα με τη διάταξη του άρθρου 44 παράγραφος 1 αυ¬ 
τής, την 28 Ιουνίου 2001. 

Αθήνα, 11 Ιουνίου 2001 

Με εντολή Υπουργού 
Ο Προϊστάμενος της ΕΝΥ 
Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 
-Φ- 

Αοιθ. Φ.0544/16/ΑΣ 289/Μ. 5027 (11) 

Ανακοίνωση για τη θέση σε ισχύ της Συμφωνίας Ελλά¬ 
δος - Ρωσίας περί συνεργασίας στους τομείς των 
Ταχυδρομείων και των Τηλεπικοινωνιών. Αθήνα, 
29.7.1999. 

Ο ΥΠΟΥΡΓΟΣ ΕΞΩΤΕΡΙΚΩΝ 

Τ ο Υπουργείο Εξωτερικών ανακοινώνει ότι η Συμφω¬ 
νία μεταξύ της Κυβέρνησης της Ελληνικής Δημοκρα¬ 
τίας και της Κυβέρνησης της Ρωσικής Ομοσπονδίας 
περί συνεργασίας στους τομείς των ταχυδρομείων και 
των τηλεπικοινωνιών που υπογράφηκε στην Αθήνα 
στις 29 Ιουλίου 1999 και κυρώθηκε με τον υπ’ αριθ. 
2887/2001 Νόμο που δημοσιεύθηκε στο υπ’ αριθ. 35 
Φύλλο της Εφημερίδος της Κυβερνήσεως τεύχος Α’ 
της 28 Φεβρουάριου 2001, τέθηκε σε ισχύ σύμφωνα με 
τη διάταξη του άρθρου 24 αυτής, την 28 Μαρτίου 2001. 

Αθήνα, 11 Ιουνίου 2001 

Με εντολή Υπουργού 
Ο Προϊστάμενος της ΕΝΥ 
Ειδικός Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν. θΐ . 9 γ 
Θ-ΓΠ 3Π: ννθβΓΠ35ΐθΓ @ θΙ.£)Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 

5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 

4135 228 
(061) 638 109 -110 
(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή 00: 

Τεύχος 

Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των Οϋε παρελθόντων ετών προσαυξάνεται κατά 2.000 δρχ. (5,87 ουτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘΙΙΙΌ 

δρχ- 

ΘΙΙΙΌ 

δρχ- 

ΘΙΙΙΌ 

δρχ- 

ΘΙΙΙΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουτο) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























